
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 677 


1 Αυγούστου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε = 1,180 στρ. στη θέ¬ 
ση «Μαύρα Λιθάρια» Περ. Κοιν. Παύλου Ν. Βοιω¬ 
τίας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται επί της οδού Ερεσσού 53 του ρυμοτομικού 
σχεδίου Αθηνών, καθορισμός ειδικών όρων και πε¬ 
ριορισμών δόμησης αυτού και καθορισμός ειδικών 
όρων και περιορισμών κτιρίου που έχει χαρακτηρι- 
σθεί ως διατηρητέο και βρίσκεται στον ίδιο Δήμο . 2 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 791 (1) 

Κήρυξη αναδασωτέας έκτασης Ε= 1,180 στρ. στη θέση 
«Μαύρα Λιθάρια» Περ. Κοιν. Παύλου Ν. Βοιωτίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του αρθρ. 117 παρ. 3 του Συντάγματος 
της Χώρας, των αρθρ. 38 § 1 και 41 §1 του Ν. 998/79, ως 
και του άρθρ. 12§2του Ν. 2040/92 «Ρύθμιση θεμάτων αρ- 
μοδ/ταςΥπ. Γεωργίας κ.λπ.». 


2. Τις αριθ. (α) 160417/1180/8.7.80 και (β) 182447/3049/ 
24.9.90 διαταγές του Υπουργείου Γεωργίας. 

3. Τις διατάξεις των αρθρ. 4 §1 και 6 § 7 του Ν. 2240/94 
ως και του αρθρ. 14 του ν. 2399/96. 

4. Την αριθ. 1881/10.7.97 αναφορά - πρόταση του Δα¬ 
σαρχείου Λιβαδειάς για κήρυξη ως αναδασωτέας δημό¬ 
σιας δασικής έκτασης Ε = 1.180 στρ. στη θέση «Μαύρα Λι¬ 
θάρια» περιφερείας Κοινότ. Παύλου Νομού Βοιωτίας η ο¬ 
ποία καλυπτόταν από δασική βλάστηση και 
καταστράφηκε από Πυρκάίά στις 1.7.97, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, τη προστασία και την αποκατάστα¬ 
ση της δασικής βλάστησης, με φυσική ή τεχνίτη αναγέν¬ 
νηση τη δημόσια δασική έκταση Ε= 1.180 στρεμ. που βρί¬ 
σκεται στη θέση «Μαύρα Λιθάρια» Περιφ. Κοιν. Παύλου Ν. 
Βοιωτίας και καταστράφηκε από πυρκαϊά στις 1.7.97. 

Η παραπάνω αναδασωτέα έκταση προσδιορίζεται από 
τα στοιχεία 1,2,3,4,5,6,7,1 στο συνημμένοτοπογραφι- 
κό διάγραμμα με κλίμακα 1:50.000 και που αποτελεί ανα¬ 
πόσπαστο μέρος της απόφασης αυτής, ορίζεται δε η έ¬ 
κταση: 

ΒΟΡΕΙΑ: Με δημόσια δασική έκταση. 

ΝΟΤΙΑ: Με δημόσια δασική έκταση. 

ΑΝΑΤΟΛΙΚΑ: Με δημόσια δασική έκταση και σιτοκαλ¬ 
λιέργειες. 

ΔΥΤΙΚΑ: Με δημόσια δασική έκταση και σιτοκαλλιέργει¬ 
ες- 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 14 Ιουλίου 1997 

Με εντολή Γεν. Γραμ. Περ. 

Ο Αν. Περ/κού Δ/ντή 
I. ΚΟΥΛΟΥΡΓΙΩΤΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 20755/4185 (2) 

Χαρακτηρισμός ως διατηρητέου του κτιρίου που βρίσκε¬ 
ται επί της οδού Ερεσσού 53 του ρυμοτομικού σχεδί¬ 
ου Αθηνών, καθορισμός ειδικών όρων και περιορι¬ 
σμών δόμησης αυτού και καθορισμός ειδικών όρων 
και περιορισμών κτιρίου που έχει χαρακτηρισθεί ως 
διατηρητέο και βρίσκεται στον ίδιο Δήμο. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37) που προστέ¬ 
θηκε με το άρθρο 27 του Ν. 20 81 /1992 (ΑΊ 54) και αντικα- 
ταστάθηκε μετηνπαρ. 2ατου άρθρου 1 του Ν. 2469/1997 
(Α' 38). 

3. Την υπ’ αριθ. 103326/1281/5.12.1996 απόφαση του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στον Γ ενικό Γ ραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 19.5.1997 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικισμών. 

6. Την από 20.5.1997 (15649/4316/20.5.1997 αριθ. 
πρωτ.) σύμφωνη γνώμη του ενδιαφερομένου Καλογήρου 
Αντωνίου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο, που βρίσκε¬ 


ται εντός του εγκεκριμένου ρυμοτομικού σχεδίου Αθηνών 
επί της οδού Ερεσσού αριθ. 53, φερόμενο ως ιδιοκτησία 
Αντωνίου Καλογήρου, όπως φαίνεται με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 20755/1997 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέο χαρακτηρίζεται το αρχικό κτίριο και οι 
εναρμονιζόμενες με αστό μεταγενέστερες προσθήκες, ό¬ 
χι όμως και τα πάσης φύσεως προσκτίσματα, που αλλοι¬ 
ώνουν τη μορφή του. 

3. Στο κτίριο που βρίσκεται επίτης οδού Εμ. Μπενάκη α- 
ριθ. 89του ρυμοτομικού σχεδίου Αθηνώνπου χαρακτηρί¬ 
στηκε ως διατηρητέο με την 50717/1601/10.3.1992 (Δ' 
310) απόφαση Γενικού Γραμματέα ΥΠΕΧΩΔΕ και στο κτί¬ 
ριο που χαρακτηρίζεται ως διατηρητέο με την παρ. 1 της 
παρούσας απόφασης, επιτρέπονται οι εργασίες επισκευ¬ 
ής των όψεων και αποκατάστασης των κτιρίων με νέο φέ- 
ροντα οργανισμό καθώς και η προσθήκη κατ’ επέκταση 
κλιμακοστασίου και προσθήκη τριών ορόφων με όψεις α¬ 
πό υαλοπέτασμα σε εσοχή χωρίς υπέρβαση του ισχύο- 
ντος συντελεστή δόμησης της περιοχής, όπως οι ρυθμί¬ 
σεις φαίνονται στο σχετικό πρωτότυπο διάγραμμα κάλυ¬ 
ψης σε κλίμακα 1:100 και στα δύο (2) σχετικά πρωτότυπα 
διαγράμματα όψεων σε κλίμακα 1:50 που θεωρήθηκαν α¬ 
πό τον Προϊστάμενο της Δ/νσης Τ οπογραφικών Εφαρμο¬ 
γών με την 20755/1997 πράξη του και που αντίτυπά τους 
σε φωτοσμίκρυνση δημοσιεύονται με την παρούσα από¬ 
φαση. 

4. Επιτρέπεται η χρήση τράπεζας και βιβλιοπωλείου στο 
ισόγειο των διατηρητέων κτιρίων και στους ορόφους οι 
χρήσεις γραφείων και πολιτιστικών εγκαταστάσεων. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
τωνχώρωντου κτιρίου, μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Ιουλίου 1997 

Με εντολή Υπουργού 

Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 



























δίαγραμμα κάλυψης 

